  Анжелика Тихонова корреспондент 18-тӥ южтолэзьлы Удмуртиын эшшо 86 адямилэсь коронавирус инфекциез шараязы. Выль черламъёс пӧлын 14 аресозь вить пиналъёс но 65 арессэс ортчем 31 кунмуртъёс. Со сярысь элькунысь оперативной штаб ивортӥз. Диагноззы Ижкарын 23 улӥсьёслэн зэмаз, Эгра ёросын – 11, Шаркан ёросын – сизьым, Сарапулын – куать, Воткаын, Можгаын, Глазкарын, Глаз, Пичи Пурга, Кез, Ува ёросъёсын – быдэн ньыль, Якшур-Бӧдья ёросын – куинь, Дэри, Сюмси ёросъёсын – быдэн кык, Балезино, Дэбес, Красногорск, Сарапул ёросъёсын – быдэн одӥг. 75 адями висёнэз вормиз. Кык адями кулӥз: кышномуртлы 57 арес вал, пиосмуртлы – 75 арес Туннэ нуналлы Удмуртиын выль коронавирус инфекциен черлан 29 сюрс 681 учыр лабораториосын зэматэмын. 26 сюрс 308 адями йӧназ, 368 мурт кулӥз. Та дыре 102 висисьёслэн тазалыксы секыт лыдъяське. Элькунын выль коронавирус инфекцилы 927 сюрс 269 эскеронъёс ортчытӥзы, берло нуналскын – 2 сюрс 974. 15-тӥ южтолэзьлы Удмуртиын 41 сюрс 52 адями коронавируслэсь прививка пуктӥз, со пӧлысь 23 сюрс 801 мурт кыкетӥ компонентсэ но басьтӥз ни.  Тегъёс: Тазалык Ижкар висён Удмуртия коронавирус  